stanford-oval/wikipedia huggingface dataset:
ยูโรปา ยูนิเวอร์ซาลิส 3
ภาคเสริม > ดิไวน์ วินด์

ในวันที่ 27 พฤษภาคม พ.ศ. 2553 ทีมงานพาราด็อกซ์ได้ทำการตั้งกระทู้โพลในบอร์ด โดยเสนอให้สมาชิกสามารถลงคะแนนให้กับเกมที่อยากให้สร้างภาคเสริมใหม่ ตัวเลือกก็มีภาคเสริมของยูโรปา ยูนิเวอร์ซาลิส 3, ยูโรปา ยูนิเวอร์ซาลิส: โรม, ฮาร์ทส์ ออฟ ไอเอิร์น 3 และวิคตอเรีย ผลคือ ยูโรปา ยูนิเวอร์ซาลิส 3 ชนะโพลด้วยคะแนน 46% โดยภาคเสริมใหม่จะเน้นการเพิ่มเนื้อหาให้กับพื้นที่นอกทวีปยุโรป ในวันที่ 9 กันยายน พาราด็อกซ์ประกาศเปิดตัวภาคเสริมที่มีชื่อว่า ดิไวน์ วินด์ (Divine Wind) ในวันที่ 30 พฤศจิกายน จึงเปิดให้สั่งซื้อล่วงหน้า และในวันที่ 14 ธันวาคม พ.ศ. 2553 จึงวางจำหน่าย เวอร์ชวล โปรแกรมมิงพอร์ท ดิไวน์ วินด์ ลงแม็คโอเอสเท็นและวางจำหน่ายในวันที่ 16 มีนาคม พ.ศ. 2554
สิ่งที่เพิ่มเข้ามาในดิไวน์ วินด์ ได้แก่
เพิ่มรายละเอียดให้กับแผนที่ใหม่ เพิ่มจังหวัดและปรับปรุงกราฟิก
ผู้เล่นสามารถเลือกเล่นเป็นหนึ่งในสี่ไดเมียว ของญี่ปุ่น แข่งขันเพื่อตำแหน่งโชกุน มีอิทธิพลเหนือจักรพรรดิ และรวมญี่ปุ่นเป็นหนึ่งเดียว
เล่นเป็นราชวงศ์หมิง และจัดการกับก๊กต่างๆ เพื่อรักษาอาณัติสวรรค์
ปรับปรุงระบบการทูต เพิ่มตัวเลือกสำหรับพันธมิตรและการตกลงสันติภาพ
ปรับปรุงระบบเขตอิทธิพล, ประเทศราช และจักรวรรดิโรมันอันศักดิ์สิทธิ์
นำเสนอระบบสิ่งก่อสร้างที่ทำให้ผู้เล่นสามารถควบคุมทิศทางการพัฒนาของแต่ละจังหวัดได้
ปรับปรุงระบบการค้า
เพิ่มระบอบการปกครองแบบฮอร์ด (Horde) สำหรับชนเร่ร่อนในทุ่งหญ้าสเตปป์
เพิ่มระบบ Achievement โดยมีกว่า 50 รายการให้ผู้เล่นปลดล็อก
แหล่งข้อมูลอื่น

เว็บไซต์ทางการ
Europa Universalis III Wiki
Cheatplaza.com[ลิงก์เสีย] Patches, Cheats and Release Notes
ศรีมหามริอัมมันเทวสถานัม ซีฟีลด์

ศรีมหามริอัมมันเทวสถานัม ซีฟีลด์ (อังกฤษ: Seafield Sri Maha Mariamman Temple) เป็นโบสถ์พราหมณ์ (เทวสถาน) ในย่านชนชั้นกลางชานเมืองยูในเต็ดเอสเตตโปรเจ็กสต์ซูบังจายา รัฐเซอลาโงร์ ประเทศมาเลเซีย เชื่อกันว่าสร้างขึ้นตั้งแต่ปี 1891 อย่างไรก็ตามถูกแย้งโดยนักข่าวของเดอะสตาร์ นิโคลัส เชง (Nicholas Cheng) พื้นที่ของเทวาลัย ถูกซื้อมาจากบริษัทซีเมดาร์บี และต่อมาถูกซื้อโดยเบอร์ฮัด MCT ผู้พัฒนาโครงการวันซิตี (One City)
ข้อพิพาทที่ดิน

วันซิตีเดเวลอปเมนต์ (One City Development) ดำเนินการย้ายเทวาลัยจากที่ตั้งเดิมหลังเข้าซื้อที่ดินที่ตั้งของเทวาลัยแล้ว รวมถึงผู้พัฒนาได้ดำเนินเรื่องต่อศาลเป็นที่เรียบร้อย อย่างไรก็ตาม คณะกรรมการบริหารเทวาลัยได้เสาะหานักการเมืองมาเพื่อช่วยป้องกันไม่ให้เทวาลัยต้องถูกย้าย หลังมีการเมืองเข้ามาเกี่ยวข้อง คณะกรรมการบริหารสูงสุดรัฐเซลาโงร์ (Selangor Executive Committee) ได้ยืนยันอีกครั้งว่าศาลได้ตัดสินว่าเป็นสิทธิ์ของผู้พัฒนาพื้นที่รายใหม่ในการย้ายเทวาลัย ในฐานะผู้ถือครองกรรมสิทธิ์โดยชอบตามกฎหมาย อย่างไรก็ตาม ความพยายามเข้ายึดพื้นที่ของผู้พัฒนาไม่ประสบผลสำเร็จ ความพยายามเข้ายึดพื้นที่อีกครั้งในเดือนพฤศจิกายน 2018 ส่งผลให้เกิดการะปะทะและจลาจลตามมา
เอส ตานคาราชู (S. Thangaraju), เอส นคราชา (S. Nagarajah) และ เอ็ม โมหนกฤษณัน (M. Mohanakrishnan) ฝ่ายคัดค้านการย้ายเทวาลัยในคณะกรรมการบริหารเทวาลัยได้ทำการยื่นเรื่องต่อศาลเพื่อขอพื้นที่เทวาลัยคืน แต่ถูกปฏิเสธโดยผู้พิพากษาศาลสูงมาเลเซีย เอ็ม กูนาลัน (M. Gunalan) ในวันที่ 29 พฤศจิกายน โดยระบุว่าผู้ยื่นเรื่องไม่สามารถแสดงหลักฐานเพียงพอต่อคำกล่าวอ้าง
จลาจลเดือนพฤศจิกายน 2018

เกิดการจลาจลในวันที่ 26 ถึง 27 พฤศจิกายน 2018 ในพื้นที่รอบเทวาลัยและในเขต USJ 25 อันเป็นผลมรจากความเข้าใจผิดนะหว่างคณะกรรมการบริหารเทวาลัยกับผู้พัฒนาพื้นที่ใหม่ เบอร์ฮัดวันซิตีเดเวลอปเมนต์ เหตุจลาจลเป็นผลให้มีทรัพย์สินสาธารณะจำนวนหนึ่งถูกทำลาย และมีนักดับเพลิงหนึ่งรายเสียชีวิตคือ มุฮัมมัด อาดีบ โมหัด กัสซีม (Muhammad Adib Mohd Kassim) เหตุการณ์นี้ได้รับความสฯใจอย่างมากโดยสื่อและสาธารณะในประเทศมาเลเซีย
ศัลยกรรมช่องปากและใบหน้าขากรรไกร

ศัลยกรรมช่องปากและใบหน้าขากรรไกร หรือ ศัลยกรรมช่องปากและแม็กซิลโลเฟเชียล (อังกฤษ: Oral and maxillofacial surgery) เป็นศัลยศาสตร์ที่เกี่ยวกับการแก้ไขอาการ โรค การบาดเจ็บ หรือความผิดปกติที่เกี่ยวกับศีรษะ คอ ใบหน้า ขากรรไกร และเนื้อเยื่อบริเวณช่องปาก และบริเวณใบหน้าและขากรรไกร โดยสากลจัดวิชานี้เป็นศัลยกรรมเฉพาะทาง
ศัพท์เทียม

ศัพท์เทียม (อังกฤษ: Pseudoword) คือคำที่ดูเหมือนหรือดูเผินๆ จะเป็นคำศัพท์ที่มีความหมายจริงในภาษาหนึ่งภาษาใด แต่อันที่จริงแล้วมิได้เป็นส่วนหนึ่งของศัพทานุกรม ในด้านภาษาศาสตร์ ศัพท์เทียมเป็นคำสำหรับความจำกัดของระบบเสียง ซึ่งหมายความว่าเป็นคำที่ไม่ได้ใช้เสียงหรือกลุ่มเสียงที่ไม่มีในภาษา ซึ่งทำให้ง่ายต่อเจ้าของภาษาที่จะออกเสียง นอกจากนั้นแล้วเมื่อเขียนเป็นลายลักษณ์อักษรแล้วศัพท์เทียมก็จะไม่ใช้กลุ่มอักษรที่ไม่อนุญาตให้ใช้ในภาษาที่ต้องการ เช่นคำว่า “Vonk” แต่คำว่า “dfhnxd” จะไม่ถือว่าเป็นศัพท์เทียมของภาษาอังกฤษ แต่จะเป็น “อศัพท์” (nonword) อศัพท์ตรงกันข้ามกับศัพท์เทียมตรงที่เป็นคำที่ ไม่สามารถออกเสียงได้ และไม่สามารถสะกดได้อย่างดูแล้วถูกต้องตามหลักการสะกดของภาษาตามปกติ
จิลล์ มิคุคกี

| จิลล์ มิคุคกี |
| --- | --- |
จิลล์ มิคุคกี ในทวีปแอนตาร์กติกา
สัญชาติ: อเมริกัน
ศิษย์เก่า:   มหาวิทยาลัยนอร์ทแคโรไลนา (BA)  มหาวิทยาลัยแห่งรัฐพอร์ตแลนด์ (MS)  มหาวิทยาลัยรัฐมอนทานา (PhD) 
อาชีพทางวิทยาศาสตร์
สาขา: จุลชีววิทยา ขั้วโลก
สถาบันที่ทำงาน: มหาวิทยาลัยเทนเนสซี
 
เว็บไซต์: Jill Mikucki at the University of Tennessee
จิลล์ แอน มิคุคกี เป็นนักจุลชีววิทยาและนักการศึกษาชาวอเมริกัน รวมถึงนักวิจัยที่ทำการศึกษาในทวีปแอนตาร์กติกา เธอเป็นที่รู้จักจากการทำงานที่น้ำตกเลือด (Blood Falls) โดยแสดงให้เห็นว่า จุลินทรีย์สามารถเจริญเติบโตใต้ชั้นน้ำแข็งได้แม้ไม่มีแสงแดด นอกจากนี้ เธอยังเป็นผู้นำของทีมวิจัยนานาชาติที่ทำการศึกษาระบบนิเวศใต้ชั้นน้ำแข็งอีกด้วย
ชีวิตช่วงแรกและการศึกษา

มิคุคกีได้รับปริญญาตรีในปี 1996 จาก มหาวิทยาลัยนอร์ทแคโรไลนาที่วิลมิงตัน ปริญญาโทในปี 2001 จาก มหาวิทยาลัยรัฐพอร์ตแลนด์ และปริญญาเอกในปี 2005 จาก มหาวิทยาลัยรัฐมอนแทนา ความชื่นชอบในความหนาวเย็นและหิมะมาตั้งแต่วัยเด็กเป็นสิ่งที่ทำให้เธอเลือกที่จะทำงานวิจัยในทวีปแอนตาร์กติกา มิคุคกีทำวิจัยปริญญาเอกเกี่ยวกับน้ำตกเลือด ซึ่งเป็นน้ำที่อุดมไปด้วยเหล็กออกไซด์ไหลออกมาจากใต้ธารน้ำแข็งเทย์เลอร์ในหุบเขาแห้งแมคเมอร์โดของแอนตาร์กติกา งานวิจัยของมิคักกีเกี่ยวกับ น้ำตกเลือด เป็นงานวิจัยแรกที่บรรยายถึงจุลชีววิทยาและธรณีเคมีของปรากฏการณ์นี้
อาชีพและผลกระทบ

ในฐานะนักวิจัยหลังปริญญาเอกที่มหาวิทยาลัยฮาร์วาร์ด (2006–07) และวิทยาลัยดาร์ตมัธ (2008) และในฐานะศาสตราจารย์ที่มหาวิทยาลัยเทนเนสซี มิคุคกีได้ศึกษาต่อเกี่ยวกับน้ำตกเลือด ผลงานของมิคุคกีได้แสดงให้เห็นว่าจุลินทรีย์สามารถเจริญเติบโตใต้ผืนน้ำแข็งโดยไม่ต้องอาศัยแสงแดด โดยใช้ซัลเฟตและเหล็กเพื่อช่วยในการเผาผลาญสารอินทรีย์
งานวิจัยอย่างต่อเนื่องของเธอที่น้ำตกเลือด นำไปสู่การค้นพบเครือข่ายน้ำกร่อยใต้ดินที่อยู่ใต้หุบเขาแห้งแมคเมอร์โดในแอนตาร์กติกา ซึ่งน่าจะเป็นแหล่งที่มาของการไหลออกจากน้ำตกเลือดและเป็นที่อยู่อาศัยของจุลินทรีย์ใต้พื้นผิว งานนี้ยังเป็นการใช้ระบบต้านทานไฟฟ้าทางอากาศในแอนตาร์กติกาครั้งแรกด้วย
มิคุคกียังเป็นส่วนหนึ่งของทีมแรกที่เจาะเข้าไปและเก็บตัวอย่างจากทะเลสาบใต้ธารน้ำแข็งในแอนตาร์กติก ซึ่งแสดงให้เห็นถึงการมีอยู่ของสิ่งมีชีวิตใต้ผืนน้ำแข็งในแอนตาร์กติกเป็นครั้งแรก
ผลงานที่ได้รับการคัดเลือก

Christner, B.C.; Priscu, J.C.; Achberger, A.M.; Barbante, C.; Carter, S.P.; Christianson, K.; Michaud, A.B.; Mikucki, J.A.; Mitchell, A.C.; Skidmore, M.L.; Vick-Majors, T.J. (2014). "A microbial ecosystem beneath the West Antarctic ice sheet". Nature. 512 (7514): 310–313. Bibcode:2014Natur.512..310.. doi:10.1038/nature13667. hdl:2160/30202. PMID 25143114. S2CID 4470332.
Mikucki, J.A.; Priscu, J.C. (2007). "Bacterial diversity associated with Blood Falls, a subglacial outflow from the Taylor Glacier, Antarctica". Applied and Environmental Microbiology. 73 (12): 4029–4039. doi:10.1128/aem.01396-06. PMC 1932727. PMID 17468282.
Mikucki, J.A.; Liu, Y.; Delwiche, M.; Colwell, F.S.; Boone, D.R. (2003). "Isolation of a methanogen from deep marine sediments that contain methane hydrates, and description of Methanoculleus submarinus sp. nov" (PDF). Applied and Environmental Microbiology. 69 (6): 3311–3316. doi:10.1128/aem.69.6.3311-3316.2003. PMC 161549. PMID 12788731.
Mikucki, J.A.; Pearson, A.; Johnston, D.T.; Turchyn, A.V.; Farquhar, J.; Schrag, D.P.; Anbar, A.D.; Priscu, J.C.; Lee, P.A. (2009). "A Contemporary Microbially Maintained Subglacial Ferrous" Ocean"". Science. 324 (5925): 397–400. Bibcode:2009Sci...324..397M. doi:10.1126/science.1167350. PMID 19372431. S2CID 44802632.
แหล่งข้อมูลอื่น

Jill Mikucki's webpage เก็บถาวร 2017-06-19 ที่ เวย์แบ็กแมชชีน at the University of Tennessee
แผนผังการเจาะเพื่อหาน้ำเกลือ
มิคุคกีกับตัวอย่างน้ำเกลือ
ฤดูที่ฉันเหงา

| ฤดูที่ฉันเหงา |
| --- | --- |
โปสเตอร์ภาพยนตร์
กำกับ: วรเวช ดานุวงศ์
เขียนบท: วรเวช ดานุวงศ์
อำนวยการสร้าง: สมศักดิ์ เตชะรัตนประเสริฐ
นักแสดงนำ: โทนี่ รากแก่น เฉลิมพล ทิฆัมพรธีรวงศ์ จินตนัดดา ลัมะกานนท์ นารา เทพนุภา วรเวช ดานุวงศ์
บริษัทผู้สร้าง: เลเซอร์แคท บาแรมยู  
ผู้จัดจำหน่าย: สหมงคลฟิล์ม
วันฉาย: 9 พฤษภาคม พ.ศ. 2556
ประเทศ:  ไทย
ภาษา: ไทย
ข้อมูลจากสยามโซน
ฤดูที่ฉันเหงา (อังกฤษ: Love in the Rain) เป็นภาพยนตร์ไทย แนวโรแมนติก-คอมเมดี ผลงานชิ้นที่ 2 ของ วรเวช ดานุวงศ์
นักแสดง

โทนี่ รากแก่น รับบท เดซี่
นารา เทพนุภา รับบท นารา
จินตนัดดา ลัมะกานนท์ รับบท แจน
เฉลิมพล ทิฆัมพรธีรวงศ์ รับบท คุง
วรเวช ดานุวงศ์ รับบท นักกีตาร์ขี้เหงา
ธนา สุทธิกมล รับบท แจ็ก
ค่อม ชวนชื่น รับบท น้าอะตอม
เพลงประกอบ

ฤดูที่ฉันเหงา แดน วรเวช feat. แป้งโกะ
ฤดูที่ฉันเหงา คิว ฟลัวร์ feat. โต๋ ศักดิ์สิทธิ์
ฟ้าสีเทา  แดน วรเวช
รักแท้ได้แค่ส่งไป  แดน วรเวช
ให้ฉันมีเธอนานๆ  ดาต้า ดรัลชรัส ศุขีวิริยะ
คู่กัน scrubb
รางวัล

| รางวัล | ประเภทรางวัล | ผู้เข้าชิง | ผลรางวัล |
| --- | --- | --- | --- |

| GMEMBER AWARDS 2014 | รางวัลเพลงประกอบภาพยนตร์แห่งปี | วรเวช ดานุวงศ์ (จากเพลง "ฤดูที่ฉันเหงา Movie ver. แดน วรเวช feat. แป้งโกะ" ) | ชนะ |
แหล่งข้อมูลอื่น

official fan page ฤดูที่ฉันเหงา
official fan page เลเซอร์แคท
ฤดูที่ฉันเหงา (2013) ที่สยามโซน
ศัพท์เฉพาะกิจ

ศัพท์เฉพาะกิจ[ต้องการอ้างอิง] (อังกฤษ: Nonce word) คือคำที่ใช้เพียงครั้งเดียว ที่สร้างขึ้นเพื่อใช้ในโอกาสใดโอกาสหนึ่งโดยไม่หวังที่จะใช้ต่อไปอีกหลังจากนั้น เช่นคำว่า “Quark” ซึ่งเป็นศัพท์เฉพาะกิจในภาษาอังกฤษที่ใช้โดยเจมส์ จอยซ์เท่านั้นใน “มโนสำนึกของฟินเนกัน” ที่ตีพิมพ์ในปี ค.ศ. 1939  เท่านั้นจนกระทั่งเมอร์เรย์ เกลล์-มันน์นำมาอ้างเกี่ยวกับอนุภาคย่อยของอะตอม
ศัพท์เฉพาะกิจมักจะประดิษฐ์ขึ้นมาโดยการรวมคำศัพท์ที่มีอยู่แล้วกับเติมหน้า หรือ เติมหลังเพื่อให้เหมาะกับวัตถุประสงค์ที่ต้องการ หรือ เพื่อเป็นสิ่งชวนขัน ผลที่ออกมาก็จะเป็นศัพท์เทียมประเภทพิเศษ แม้ว่าจะเป็นคำศัพท์ที่ไม่ปรากฏในพจนานุกรม แต่ก็เป็นคำที่เข้าใจได้โดยทันที เช่นคำว่า “Bananaphone” ถ้ามีความจำเป็นที่จะต้องใช้คำนั้นอีก “ศัพท์เฉพาะกิจ” ก็จะเปลี่ยนฐานะเป็นคำศัพท์ที่ใช้กันโดยทั่วไป เช่นคำว่า “neologism” ซึ่งเป็นคำศัพท์ที่ประดิษฐ์ขึ้นใหม่ แต่เป็นคำที่มีความหมายเป็นที่เข้าใจกันทั่วไปได้โดยไม่ยากนัก
ศัพท์เฉพาะกิจมักจะเป็นคำศัพท์ที่สร้างขึ้นเป็นส่วนหนึ่งของวัฒนธรรมสมัยนิยม และ การโฆษณา
ศัพท์เฉพาะกิจเป็นส่วนหนึ่งของการพัฒนาทางภาษาของเด็ก
ตัวอย่าง

“tattarrattat” โดยเจมส์ จอยซ์เท่านั้นใน “ยูลิสซีส” ค.ศ. 1922
“Slithy” ซึ่งเป็นคำสมาสระหว่างคำว่า “slimy” และ คำว่า “lithe” และ “chortle” ซึ่งเป็นคำสมาสระหว่างคำว่า “chuckle” และ คำว่า “snort” และอื่นๆ อีกหลายคำที่ใช้โดย ชาร์ล ลุดวิทซ์ ดอดจ์สัน ใน “Jabberwocky”
“Unidexter” ที่หมายถึงคนขาเดียวที่มีความถนัดขาขวา ซึ่งเป็นคำที่ประดิษฐ์ขึ้นโดยนักแสดงชวนขันปีเตอร์ คุค
ศัลยศาสตร์ตกแต่งและเสริมสร้าง

ศัลยศาสตร์ตกแต่งและเสริมสร้าง หรือ ศัลยกรรมตกแต่ง (อังกฤษ: Reconstructive surgery) เป็นสาขาย่อยของศัลยกรรมพสาสติก ซึ่งเน้นไปทางด้านการเปลี่ยนแปลงโครงสร้างของร่างกายเพื่อความสวยงาม เช่นการศัลยกรรมใบหน้า การผ่าตัดขยายขนาดเต้านม เป็นต้น ทำโดยศัลยแพทย์พลาสติก
เมื่อพูดถึงการศัลยกรรมความงามบนใบหน้า การเสริมจมูกและการทำตาสองชั้นเป็นการทำศัลยกรรมที่ท๊อปฮิตที่สุด ที่สาวไทยนิยมทำกันมากที่สุด ปัจจุบันนิยมหันมาทำศัลยกรรมมากขึ้น มีข้อมูลข่าวสาร การรับรู้เกี่ยวกับการทำศัลยกรรมเผยแพร่ออกไปสู่ผู้หญิงมากขึ้น จึงทำให้ผู้หญิงส่วนใหญ่ที่รักสวยรักงาม อยากให้ตัวเองดูน่าสนใจ และหันมาทำศัลยกรรม รวมถึงได้รับอิทธิพลจากการเสริมความงามในต่างประเทศ เช่น ประเทศเกาหลีใต้ แต่แท้จริงแล้ว การทำศัลยกรรมตกแต่งในประเทศไทยกับประเทศเกาหลีนั้นก็ไม่แตกต่างกัน โดยเฉพาะวิธีการและขั้นตอนในการผ่าตัด แต่สิ่งที่ต่างกันจะเป็นเรื่องของโครงสร้าง รูปร่าง และใบหน้าของผู้ที่มาทำศัลยกรรมมากกว่า
การทำศัลยกรรม (Plastic surgery) แม้ว่าจะมีอยู่โดยทั่วไปทุกหนแห่งแล้ว แต่ผู้ที่ต้องการจะทำต้องรู้จักเลือกว่า โรงพยาบาลแห่งใดบ้างที่มีหมอมืออาชีพ (Professionnal doctor) ที่ทำให้มั่นใจได้ เพราะมีคนจำนวนไม่น้อยที่ได้รับผลกระทบต่อชีวิตและความเป็นอยู่ เมื่อการทำศัลยกรรมผิดพลาด ดังนั้น การชั่งใจและการเลือกสถานที่จึงมีความจำเป็นระดับต้นๆ สำหรับผู้ที่ต้องการเสริมความงามดังกล่าว
อำเภอเชียงขวัญ

| อำเภอเชียงขวัญ |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Chiang Khwan
คำขวัญ: บุ่งเชียงขวัญงามตา งามล้ำค่าฟืมทอผือ เลื่องลือพระธาตุใหญ่ สดใสริมฝั่งชี ประเพณีบุญคูณลาน เทศกาลสรงปู่หลวง (หลวงเผ้าเจ้าโฮงแดง)
แผนที่จังหวัดร้อยเอ็ด เน้นอำเภอเชียงขวัญ
พิกัด: 16°9′54″N 103°45′6″E﻿ / ﻿16.16500°N 103.75167°E﻿ / 16.16500; 103.75167
ประเทศ:  ไทย
จังหวัด: ร้อยเอ็ด
พื้นที่
 • ทั้งหมด: 127.2 ตร.กม. (49.1 ตร.ไมล์)
ประชากร (2564)
 • ทั้งหมด: 27,365 คน
 • ความหนาแน่น: 215.13 คน/ตร.กม. (557.2 คน/ตร.ไมล์)
รหัสไปรษณีย์ : 45000, 45170 (เฉพาะ ตำบลพลับพลาและตำบลหมูม้น)
รหัสภูมิศาสตร์: 4518
ที่ตั้งที่ว่าการ: ที่ว่าการอำเภอเชียงขวัญ หมู่ที่ 2 ตำบลพระธาตุ อำเภอเชียงขวัญ จังหวัดร้อยเอ็ด 45000
 ส่วนหนึ่งของสารานุกรมประเทศไทย
เชียงขวัญ เป็นอำเภอหนึ่งของจังหวัดร้อยเอ็ด
ที่ตั้งและอาณาเขต

อำเภอเชียงขวัญตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอร่องคำ (จังหวัดกาฬสินธุ์) และอำเภอโพธิ์ชัย
ทิศตะวันออก ติดต่อกับอำเภอเสลภูมิ
ทิศใต้ ติดต่อกับอำเภอธวัชบุรี
ทิศตะวันตก ติดต่อกับอำเภอเมืองร้อยเอ็ดและอำเภอจังหาร
ประวัติ

ท้องที่อำเภอเชียงขวัญเดิมเป็นส่วนหนึ่งของอำเภอธวัชบุรี ทางราชการได้แบ่งพื้นที่การปกครองออกมาตั้งเป็น กิ่งอำเภอเชียงขวัญ ตามประกาศกระทรวงมหาดไทยเมื่อวันที่ 31 มีนาคม  พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และต่อมาในวันที่ 24 สิงหาคม พ.ศ. 2550 ได้มีพระราชกฤษฎีกายกฐานะกิ่งอำเภอเชียงขวัญขึ้นเป็น อำเภอเชียงขวัญ โดยให้มีผลบังคับตั้งแต่วันที่ 8 กันยายน ปีเดียวกัน
การแบ่งเขตการปกครอง > การปกครองส่วนภูมิภาค

อำเภอเชียงขวัญแบ่งเขตการปกครองย่อยออกเป็น 6 ตำบล 66 หมู่บ้าน ได้แก่
| ลำดับ | อักษรไทย | อักษรโรมัน | หมู่บ้าน | ประชากร   |
| --- | --- | --- | --- | --- |
| 1 | เชียงขวัญ | Chiang Khwan | 12 | 4,414 |
| 2 | พลับพลา | Phlapphla | 11 | 4,707 |
| 3 | พระธาตุ | Phra That | 8 | 2,592 |
| 4 | พระเจ้า | Phra Chao | 12 | 4,743 |
| 5 | หมูม้น | Mu Mon | 10 | 4,913 |
| 6 | บ้านเขือง | Ban Khueang | 13 | 6,216 |
| รวม | รวม | รวม | 66 | 27,585 |
↑  ข้อมูลวันที่ 1 มกราคม พ.ศ. 2562
การแบ่งเขตการปกครอง > การปกครองส่วนท้องถิ่น

ท้องที่อำเภอเชียงขวัญประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลเชียงขวัญ ครอบคลุมพื้นที่ตำบลเชียงขวัญทั้งตำบล
องค์การบริหารส่วนตำบลพลับพลา ครอบคลุมพื้นที่ตำบลพลับพลาทั้งตำบล
องค์การบริหารส่วนตำบลพระธาตุ ครอบคลุมพื้นที่ตำบลพระธาตุทั้งตำบล
องค์การบริหารส่วนตำบลพระเจ้า ครอบคลุมพื้นที่ตำบลพระเจ้าทั้งตำบล
องค์การบริหารส่วนตำบลหมูม้น ครอบคลุมพื้นที่ตำบลหมูม้นทั้งตำบล
องค์การบริหารส่วนตำบลบ้านเขือง ครอบคลุมพื้นที่ตำบลบ้านเขืองทั้งตำบล
สถานที่ท่องเที่ยว

ศาลหลวงปู่เพ้าเจ้าโฮงแดง บ้านแมด ตำบลเชียงขวัญ อำเชียงขวัญ จังหวัดร้อยเอ็ด
ศาลปู่ตาท้าวสุริยะแอด บ้านพลับพลา ตำบลพลับพลา อำเภอเชียงขวัญ จังหวัดร้อยเอ็ด
พระธาตุศรีเชียงขวัญ พระเจ้าหมูบ หลวงปู่ฮวด วัดใหญ่ศรีมหาธาตุ บ้านพระเจ้า ตำบลพระเจ้า อำเภอเชียงขวัญ จังหวัดร้อยเอ็ด
บุ่งเชียงขวัญ
บุ่งไข่นก
กุดผือ
โครงการฝายร้อยเอ็ด
ตำบลของอำเภอเชียงขวัญ
สเตดฟาร์มสเตเดียม

| --- | --- |


th
ชื่อเดิม: คาร์ดิแนลส์ สเตเดียม (สิงหาคม–กันยายน 2006)
ที่ตั้ง: 1 ถนนคาร์ดินาล Glendale, Arizona, 85305 United States
พิกัด: 33°31′39″N 112°15′45″W﻿ / ﻿33.52750°N 112.26250°W﻿ / 33.52750; -112.26250
เจ้าของ: Arizona Sports and Tourism Authority
ผู้ดำเนินการ: Global Spectrum
ความจุ: 63,400 คน (ขยายได้อย่างน้อย 78,600 คน)
พื้นผิว: Tifway 419 Hybrid Bermuda Grass
การก่อสร้าง
ลงเสาเข็ม: 12 เมษายน 2003
เปิดใช้สนาม: 1 สิงหาคม 2006
งบประมาณในการก่อสร้าง: 455 ล้านดอลล่าร์สหรัฐ ($612 ล้าน ในปี 2024 dollars)
สถาปนิก: ไอเซนมาน อาร์ชิเทคต์ส ป๊อบปูลัส (HOK Sport)
วิศวกรโครงสร้าง: TLCP Structural, Inc. (bowl) Walter P Moore to a design by Buro Happold (roof)
วิศวกรบริการ: เอ็ม-อี เอ็นจิเนียร์, อิงค์
ผู้รับเหมาทั่วไป: ฮันต์ คอนสตรัคชั่น
การใช้งาน
Arizona Cardinals (NFL) (2006–ปัจจุบัน) Fiesta Bowl (BCS) (2007–present)  โกปาอาเมริกาเซนเตนาริโอ   NCAA Men's Basketball Regional Final (NCAA) (2009) Super Bowl XLII, Super Bowl XLIX (2008, 2015) WrestleMania XXVI (WWE) (2010) BCS National Championship Game (2007, 2011) NFC Championship Game (2009)
สเตดฟาร์มสเตเดียม เป็นสนามฟุตบอลอเนกประสงค์ที่ตั้งอยู่ในเมืองเกล็นเดล, รัฐแอริโซนา โดยเปิดทำการครั้งแรกในวันที่ 1 สิงหาคม ค.ศ. 2006 เป็นสนามประจำของทีมแอริโซนา คาร์ดิแนลส์ ของเอ็นเอฟแอล และศิษย์เก่าไฟส์ต้าโบวล์ สนามกีฬานี้ตั้งอยู่ถัดจากประตูโจบิง.คอม อารีนา
แหล่งข้อมูลอื่น

Arizona Cardinals' website for stadium
Global Spectrum’s website for stadium
Arizona Sports and Tourism Authority
แม่แบบ:WrestleMania venues
พระยาคำตัน

| พระยาคำตัน |
| --- | --- |
 พระยาลำพูนไชยคำตัน
พระยานครลำพูน
ครองราชย์: พ.ศ. 2381 - พ.ศ. 2384
รัชสมัย: 3 ปี
รัชกาลก่อนหน้า: พระยาน้อยอินท์
รัชกาลถัดไป: พระยาน้อยลังกา
พิราลัย: พ.ศ. 2384
พระยาลำพูนไชยคำตัน
ราชวงศ์: ทิพย์จักร
พระบิดา: พระเจ้าลำพูนไชย
พระมารดา: แม่เจ้าจันทาราชเทวี
เจ้าหลวงคำตัน หรือ พระยาคำตัน เจ้าผู้ครองนครลำพูน องค์ที่ 4 แห่งราชวงศ์ทิพย์จักร พระองค์ปกครองลำพูนในระหว่างปี พ.ศ. 2381 - พ.ศ. 2384 รวมระยะเวลาที่ทรงปกครองเมืองนครลำพูน 3 ปี
พระราชประวัติ

เจ้าหลวงคำตัน เป็นพระโอรสในพระเจ้าลำพูนไชย เจ้าผู้ครองนครลำพูนองค์ที่ 2 กับแม่เจ้าจันทาราชเทวี เมื่อพระยาน้อยอินท์ถึงแก่พิราลัย จึงมีพระบรมราชโองการแต่งตั้งให้เจ้าหลวงคำตัน ขึ้นเป็นเจ้าผู้ครองนครลำพูน เมื่อพระองค์ถึงแก่พิราลัยในปีพ.ศ. 2384 พระยาน้อยลังกา พระอนุชาของพระองค์ จึงได้เป็นเจ้าผู้ครองนครลำพูนแทนพระองค์
ศัตรูของพระคริสต์

ภาพปีศาจอยู่เบื้องหลังศัตรูของพระคริสต์ วาดราว ค.ศ. 1501
ในศาสนาคริสต์ ยอห์นผู้นิพนธ์พระวรสารได้กล่าวถึง ศัตรูของพระคริสต์ (ศัพท์โปรเตสแตนต์) หรือ ปฏิปักษ์ของพระคริสตเจ้า (ศัพท์โรมันคาทอลิก) (อังกฤษ: Antichrist) ว่าหมายถึง บุคคลที่ไม่ยอมรับว่าพระบุตรพระเป็นเจ้าได้มาเกิดเป็นมนุษย์คือพระเยซู หรือไม่ยอมรับว่าพระองค์เป็นพระคริสต์ ซึ่งถือว่าปฏิเสธพระเจ้าพระบิดาด้วย ศัตรูของพระคริสต์จะมาล่อลวงมนุษย์ให้ปฏิเสธพระเยซูในช่วงวาระสุดท้ายของโลก
ในศาสนาอิสลาม นบีมุฮัมมัดเรียกผู้ต่อต้านพระคริสต์ว่า "ดัจญาล" (ผู้หลอกลวง) หมายถึง ผู้ที่อัลลอฮ์ส่งมาเพื่อทดสอบความเชื่อของมนุษย์ในช่วงใกล้วันสิ้นโลก ดัจญาลมักทำตัวเป็นพระเจ้า สามารถแสดงปาฏิหาริย์ต่าง ๆ ได้ ทั้งชุบชีวิตคน เรียกฝนให้ตก เป็นต้น แต่ในที่สุดดัจญาลจะสิ้นฤทธิ์และถูกนบีอีซา (พระเยซู) ซึ่งกลับมาบนโลกอีกครั้งฆ่าตาย
ศักยะงาน

การเกิดกระแสประสาท
ในวิชาสรีรวิทยา ศักยะงาน (อังกฤษ: action potential) เป็นเหตุการณ์ที่กินเวลาสั้น ๆ ซึ่งศักย์เยื่อหุ้มเซลล์ (membrane potential) ไฟฟ้าของเซลล์เพิ่มและลดลงอย่างรวดเร็ว ตามด้วยแนววิถีต่อเนื่อง ศักยะงานเกิดขึ้นในเซลล์สัตว์หลายชนิด เรียกว่า เซลล์ที่เร้าได้ (excitable cell) ซึ่งรวมถึงเซลล์ประสาท เซลล์กล้ามเนื้อ และเซลล์ไร้ท่อ (endocrine cell) เช่นเดียวกับเซลล์พืชบางเซลล์ ในเซลล์ประสาท ศักยะงานมีบทบาทศูนย์กลางในการสื่อสารเซลล์ต่อเซลล์ ส่วนในเซลล์ประเภทอื่น หน้าที่หลักของศักยะงาน คือ กระตุ้นกระบวนการภายในเซลล์ ตัวอย่างเช่น ในเซลล์กล้ามเนื้อ ศักยะงานเป็นขั้นแรกในชุดเหตุการณ์ที่นำไปสู่การหดตัว ในเซลล์บีตาของตับอ่อน ศักยะงานทำให้เกิดการหลั่งอินซูลิน ศักยะงานในเซลล์ประสาทยังรู้จักในอีกชื่อหนึ่งว่า "กระแสประสาท" หรือ "พลังประสาท" (nerve impulse) หรือ spike
ศักยะงานสร้างโดยช่องไอออนที่ควบคุมด้วยศักย์ไฟฟ้า (voltage-gated ion channel) ชนิดพิเศษที่ฝังอยู่ในเยื่อหุ้มเซลล์ ช่องเหล่านี้ถูกปิดเมื่อศักย์เยื่อหุ้มเซลล์ใกล้กับศักยะพัก (resting potential) แต่จะเริ่มเปิดอย่างรวดเร็วหากศักย์เยื่อหุ้มเซลล์เพิ่มขึ้นถึงค่าระดับกั้น (threshold) ที่นิยามไว้อย่างแม่นยำ เมื่อช่องเปิด จะทำให้ไอออนโซเดียมไหลเข้ามาในเซลล์ประสาท ซึ่งเปลี่ยนแปลงประจุไฟฟ้า (electrochemical gradient) การเปลี่ยนแปลงนี้ยิ่งเพิ่มศักย์เยื่อหุ้มเซลล์เข้าไปอีก ทำให้ช่องเปิดมากขึ้น และเกิดกระแสไฟฟ้าแรงขึ้นตามลำดับ กระบวนการดังกล่าวดำเนินไปกระทั่งช่องไอออนที่มีอยู่เปิดออกทั้งหมด ทำให้ศักย์เยื่อหุ้มเซลล์แกว่งขึ้นอย่างมาก การไหล่เข้าอย่างรวดเร็วของไอออนโซเดียมทำให้สภาพขั้วของเยื่อหุ้มเซลล์กลายเป็นตรงข้าม และช่องไอออนจะหยุดทำงาน (inactivate) อย่างรวดเร็ว เมื่อช่องโซเดียมปิด ไอออนโซเดียมจะไม่สามารถเข้าสู่เซลล์ประสาทได้อีกต่อไป และจะถูกลำเลียงแบบใช้พลังงานออกจากเยื่อหุ้มเซลล์ จากนั้น ช่องโปแทสเซียมจะทำงาน และมีกระแสไหลออกของไอออนโปแทสเซียม ซึ่งคืนประจุไฟฟ้ากลับสู่สถานะพัก หลังเกิดศักยะงานแล้ว จะมีการเปลี่ยนแปลงที่เรียกว่า ระยะดื้อ (refractory period) เนื่องจากกระแสโปแทสเซียมเพิ่มเติม กลไกนี้ป้องกันมิให้ศักยะงานเดินทางย้อนกลับ
ในเซลล์สัตว์ มีศักยะงานอยู่สองประเภทหลัก ประเภทหนึ่งสร้างโดย ช่องโซเดียมที่ควบคุมด้วยศักย์ไฟฟ้า อีกประเภทหนึ่งโดยช่องแคลเซียมที่ควบคุมด้วยศักย์ไฟฟ้า ศักยะงานที่เกิดจากโซเดียมมักคงอยู่น้อยกว่าหนึ่งมิลลิวินาที ขณะที่ศักยะงานที่เกิดจากแคลเซียมอาจอยู่ได้นานถึง 100 มิลลิวินาทีหรือกว่านั้น
กฎ All-or-None

เมื่อเซลล์ประสาทถูกกระตุ้น ก็จะเกิดการตอบสนองคือเกิดการเปลี่ยนแปลงความต่างศักย์ของเยื่อหุ้มเซลล์ขึ้น การตอบสนองของเยื่อหุ้มเซลล์นั้นมี 2 ลักษณะ คือ เกิดกระแสประสาทเมื่อแรงกระตุ้นถึงจุด threshold หรือไม่เกิดกระแสประสาทเมื่อแรงกระตุ้นไม่ถึงจุด threshold ลักษณะการตอบสนองเช่นนี้เรียกว่า all or none
การถ่ายทอดกระแสประสาท

กระแสประสาทที่เกิดขึ้นจะถูกเหนี่ยวนำผ่านใยประสาทหรือแอกซอน (axon) จากเซลล์หนึ่ง เข้าสู่เดนไดรต์ของเซลล์ประสาทอีกเซลล์หนึ่ง โดยความเร็วของการถ่ายทอดสัญญาณประสาทนั้นขึ้นอยู่กับ
เยื่อไมอีลิน (myelin sheath) กระแสประสาทจะถูกถ่ายทอดบนเซลล์ประสาทที่มีเยื่อไมอีลินหุ้มได้เร็วกว่าเซลล์ประสาทที่ไม่มีเยื่อไมอีลินหุ้ม
Node of Ranvier ถ้าห่างมากกระแสประสาทจะเคลื่อนที่เร็ว
เส้นผ่านศูนย์กลาง เซลล์ประสาทที่มีขนาดใหญ่จะสามารถถ่ายทอดสัญญาณประสาทได้เร็วกว่าเซลล์ประสาทที่มีขนาดเล็ก
ศักย์สนามไฟฟ้าเฉพาะที่

ศักย์สนามไฟฟ้าเฉพาะที่ (อังกฤษ: local field potential ตัวย่อ LFP) เป็นสัญญาณทางไฟฟ้า-สรีรภาพ ที่เกิดจาก กระแสไฟฟ้ารวมกัน จากเซลล์ประสาท ใกล้ ๆ ภายในเนื้อเยื่อประสาท ในปริมาตรที่จำกัด คือ ความต่างศักย์จะเกิดข้ามปริภูมินอกเซลล์เนื่องจากศักยะงานและ Graded potential ของนิวรอนใกล้ ๆ โดยจะมีค่าหรือระดับต่าง ๆ ขึ้นอยู่กับระดับการสื่อสารผ่านไซแนปส์ คำว่า ศักย์ (Potential) หมายถึง ศักย์ไฟฟ้าหรือแรงดันไฟฟ้า โดยเฉพาะที่บันทึกได้ด้วยไมโครอิเล็กโทรดที่ฝังลงภายในเยื่อเซลล์ประสาทโดยปกติในสมองของสัตว์ที่ได้รับยาชา หรือภายในแผ่นเนื้อเยื่อสมองบาง ๆ ที่เลี้ยงไว้นอกกาย (in vitro)
แหล่งข้อมูลอื่น

Mechanisms of local field potentials (Scholarpedia)
ศักยภาพของเซลล์

ศักยภาพของเซลล์ หรือ ศักย์ของเซลล์ (อังกฤษ: cell potency) หมายถึง ศักยภาพของเซลล์ที่จะพัฒนาไปเป็นซลล์ชนิดต่างๆได้
ตอติโพเทนซี

ตอติโพเทนซีเป็นความสามารถของเซลล์เดี่ยวที่จะสามารถแบ่งตัวและพัฒนาเป็นเซลล์ชนิดต่างๆของสิ่งมีชีวิตได้
สปอร์และไซโกตก็ถูกจัดเป็นเซลล์ที่มีตอติโพเทนซี
โดยทั่วไป เซลล์ของสัตว์จะเสียตอติโพเทนซีได้เมื่อพัฒนาผ่านช่วงการพัฒนาเอ็มบริโอ (embryonic development) ในขณะที่ สิ่งมีชีวิตบางชนิดบางชนิด เซลล์จะยังสามารถฟื้นตอติโพเทนซีขึ้นมาได้ เช่น เซลล์ของพืช
การเกิดของมนุษย์นั้น จะเริ่มจากการปฏิสนธิระหว่างอสุจิและไข่ ทำให้เกิดเซลล์เดียวที่มีโตติโพเทนซี ที่เรียกว่าไซโกต หลังจากนั้นเซลล์นั้นก็จะแบ่งตัวออกเป็นหลายเซลล์ และจะพัฒนาไปเป็นเอนโดเดิร์ม, หรือ เมโซเดิร์ม, หรือ เอ็กโทเดิร์ม เพื่อที่จะพัฒนาต่อไป จนกระทั่งพัฒนาไปเป็น Inner cell mass หรือ outer trophoblast ของ Blastocyst แล้ว เซลล์ที่มีโตติโพเทนซีเหล่านั้นก็จะเริ่มกลายเป็นเซลล์เฉพาะ และเสียโตติโพเทนซีไป
งานวิจัยหนอนตัวกลม C. elegans (Caenorhabditis elegans) เผยว่า กลไกหลายๆอย่างในการควบคุมอาร์เอ็นเอ (RNA regulation) อาจมีส่วนสำคัญในการรักษาโตติโพเทนซีในพัฒนาการขั้นต่างๆของสิ่งมีชีวิตหลายๆชนิด
เพลอริโพเทนซี

สำหรับวงการชีววิทยาของเซลล์ เพลอริโพเทนซี (Pluripotency) หมายถึง ศักยภาพของสเต็มเซลล์ ในการพัฒนาไปเป็น เอนโดเดิร์ม, หรือ เมโซเดิร์ม, หรือ เอ็กโทเดิร์ม ได้
จังหวัดเฟลมิชบราบันต์

| จังหวัดเฟลมิชบราบันต์ Provincie Vlaams-Brabant (ดัตช์) |
| --- | --- |
จังหวัด
   ธง ตราอาร์ม

พิกัด: 50°55′N 04°35′E﻿ / ﻿50.917°N 4.583°E﻿ / 50.917; 4.583
ประเทศ:  เบลเยียม
แคว้น:  แคว้นเฟลมิช
เมืองหลวง (และเมืองใหญ่สุด): เลอเฟิน
การปกครอง
 • ผู้ว่าราชการ: ยัน สโปเริน
พื้นที่
 • ทั้งหมด: 2,118 ตร.กม. (818 ตร.ไมล์)
ประชากร (1 มกราคม 2019)
 • ทั้งหมด: 1,146,175 คน
 • ความหนาแน่น: 540 คน/ตร.กม. (1,400 คน/ตร.ไมล์)
ดัชนีการพัฒนามนุษย์ (2018): 0.938 สูงมาก · อันดับที่ 2
เว็บไซต์: www.vlaamsbrabant.be
เฟลมิชบราบันต์ (อังกฤษ: Flemish Brabant) หรือ ฟลามส์-บราบันต์ (ดัตช์: Vlaams-Brabantไฟล์:Nl-Vlaams-Brabant.ogg) เป็นจังหวัดหนึ่งของแคว้นเฟลมิชซึ่งเป็นหนึ่งในสามแคว้นของประเทศเบลเยียม ตั้งอยู่ทางตะวันออกของจังหวัดอีสต์ฟลานเดอส์ ทางใต้ของจังหวัดแอนต์เวิร์ป ทางตะวันตกของจังหวัดลิมบืร์ค ทางตะวันตกเฉียงเหนือของจังหวัดลีแยฌ ทางเหนือของจังหวัดวอลลูนบราบันต์ ทางตะวันออกเฉียงเหนือของจังหวัดแอโน และล้อมรอบพื้นที่ทั้งหมดของแคว้นนครหลวงบรัสเซลส์
จังหวัดเฟลมิชบราบันต์มีเมืองหลวงชื่อเลอเฟิน และมีพื้นที่ 2,118 ตารางกิโลเมตร แบ่งออกเป็น 2 เขต ซึ่งแบ่งออกเป็นเทศบาลรวม 65 เทศบาล แม่น้ำสายหลักของจังหวัดคือแม่น้ำเดเมอร์และแม่น้ำแซ็นเนอ
จังหวัดเฟลมิชบราบันต์ตั้งขึ้นในวันที่ 1 มกราคม ค.ศ. 1995 จากการแยกอดีตจังหวัดบราบันต์เป็น 3 ส่วน ได้แก่ จังหวัดเฟลมิชบราบันต์, จังหวัดวอลลูนบราบันต์ และแคว้นนครหลวงบรัสเซลส์ซึ่งไม่ขึ้นอยู่กับจังหวัดใด